./data/phi0474/phi058/phi0474.phi058.perseus-lat1.xml
M. Tullius Cicero
† ΑΜΠΩΕΙΣ † vero ad ea quae ipse ego ne cogitando quidem consequor, tu qui omnis isto eloquendi et exprimendi genere superasti a me petis? facerem tamen ut possem sed, quod te minime fugit, opus est ad poema quadam animi alacritate, quam plane mihi tempora eripiunt   abduco me equidem ab omni rei publicae cura dedoque litteris, sedtamen indicabo tibi quod me hercule in primis te celatum volebam   angor, mi suavissime frater, angor nullam esse rem publicam, nulla iudicia, nostrumque hoc tempus aetatis quod in illa auctoritate senatoria florere debebat aut forensilabore iactari aut domesticis litteris sustentari, illud vero quod a puero adamaram,Πολλὸν ἀριστεύειν καὶ ὑπείροχον ἔμμεναι ἄλλων,totum occidisse, inimicos a me partim non oppugnatos, partim etiam esse defensos, meum non modo animum sed neodium quidem esse liberum, unumque ex omnibus Caesarem esse inventum qui me tantum quantum ego vellem amaret, aut etiam, sic ut alii putant, hunc unum esse qui vellet  quorum tamen nihil est eius modi ut ego me non multa consolatione cotidie leniam ; sed illa erit consolatio maximasi una erimus   nunc ad illa vel gravissimum accedit desiderium tui